20/11/2014 | Administración LocalMunicipal
Ferrol
Planeamento e Xestión
Anuncio aprobación resolución de alegacións e aprobación definitiva proxecto expropiación por taxación conxunta dos bens e dereitos necesarios para a execución parcial da Avda.19 de Febreiro Serantes (prox. travesía DP-3612. Aneiros Cabana.1ª fase

Rúa María 52-54, 3ª planta Teléfono: 981.944.064 15402 FERROL A Xunta de Goberno Local, en sesión celebrada o día 27 de outubro de 2014, adoptou o seguinte acordo: “ÚNICO.- En relación ao proxecto de expropiación por taxación conxunta dos bens e dereitos necesarios para a execución parcial da urbanización da Avenida 19 de Febreiro, en Serantes (proxecto de Travesía NA DP-3612. Aneiros A Cabana.1ª Fase. PK.0+000 A PK.0+300) aprobado inicialmente pola Xunta de Goberno Local con data 14-10-2013: a) Aprobar o informe- proposta de resolución das alegacións achegado pola entidade ENTYL INGENIEROS S. L con Rexistro de entrada de data 07-04-2014 (nº 16.853), ratificado polo arquitecto municipal no seu informe de data 23-10-2014 e, na súa consecuencia: rexeitar a alegación achegada por don Alex Roberto Porrinas Arribas con Rexistro de entrada de data 28-11-2013 (nº 58.488) e proceder á modificación da superficie das fincas 2 e 3 do expediente en base aos títulos aportados en relación á alegación; estimar a alegación achegada por Novagalicia Banco con Rexistro de entrada de data 04-11-2013 (nº 53.252) no senso de manter á entidade como titular de hipoteca no expediente; estimar a alegación achegada por dona Patricia Jesus Andu Llaurador con Rexistro de entrada de data 14-11-2013 ( rex.55.467); estimar a alegación achegada con Rexistro de entrada de data 04-11-2013 (nº 53.358) por don Natxo Ruiz de Elvira Cheli; rexeitar a alegación achegada por don Attila Aldinov Linu e dona Patrycia Ruiz Olivares Zbircea con Rexistro de entrada de data 28-11-2013 (nº 58.453); notificando a tales interesados o contido do referido informe-proposta xunto coa presente Resolución. b) Aprobar definitivamente o documento de expropiación por taxación conxunta aprobado inicialmente con data 14-10-2013 coa incorporación ao dito documento do informe- proposta de resolución de alegacións achegado o 07-04-2014 que implica a substitución das follas de aprecio das fincas 2, 3 e 11 do proxecto expropiatorio aprobado inicialmente polas novas follas de aprecio contidas no informe- proposta de resolución de alegacións achegado o 07-04-2014, cun importe total de prezos xustos de 51.642,58 euros. c) Consonte ao artigo 144 da LOUG, terse declarada a urxencia da ocupación dos bens e dereitos afectados coa aprobación definitiva do documento expropiatorio. d) Facultar ao Concelleiro delegado de Urbanismo, Infraestruturas e contratación para fixar as datas de pago/consignación e ocupación dos bens e dereitos afectados así como os demais actos de execución que desenvolvan os acordos adoptados en relación ao presente expediente expropiatorio, sen prexuízo de que, no seu caso, continúe o procedemento para a definitiva fixación do prezo xusto perante o Xurado de Expropiación de Galicia. e) Facer as notificación e publicacións regulamentarias, outorgando aos interesados que figuren no expediente o prazo de vinte dias durante o que poderán manifestar por escrito a súa disconformidade coa valoración establecida no documento aprobado, en cuxo caso darase traslado do expediente e da folla de aprecio impugnada ao Xurado de expropiación de Galicia para os efectos de fixar definitivamente o prezo xusto. - Dilixenciar o documento de aprobación definitiva. - Publicar o presente acordo no BOP, no taboleiro de anuncios do Concello e na súa páxina web, con edicto de descoñecidos. - Notificar o presente acordo xunto co informe-proposta de resolución de alegacións da entidade ENTYL INGENIEROS S. L aos titulares interesados outorgándolles o prazo de vinte días durante o que poderán manifestar por escrito a súa desconformidade coa valoración establecida no documento aprobado, en cuxo caso darase traslado do expediente e da folla de aprecio impugnada ao Xurado de Expropiación de Galicia. - Notificar o presente acordo ao Ministerio Fiscal.“ De igual xeito e para os efectos previstos no artigo 59 da Lei 30/1992, do 26 de novembro e demais normativa de aplicación, o presente anuncio servirá de notificación a interesados, persoas que resultasen descoñecidas e incertas ou ás que non se puidese practicar a notificación. Ferrol, 13 de novembro de 2014. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez